วัดพระธาตุศรีจอมทองวรวิหาร

ตำนานพระทักขิณโมลีธาตุ

ดอยจอมทอง มีสัณฐานเป็นภูเขาดินสูงจากระดับพื้นที่ราบอื่นยอดดอยลูกนี้ในสมัยพุทธกาล มีเมืองๆหนึ่งชื่อว่า“เมืองอังครัฏฐะ” เจ้าผู้ครองเมืองนั้นชื่อว่าพระยาอังครัฏฐะ พระยาอังครัฏฐะ ได้ทราบข่าวจากพ่อค้าที่มาจากอินเดียว่า “บัดนี้พระพุทธเจ้าบังเกิดขึ้นแล้ว ในโลกนี้“ เวลานี้ประทับอยู่เมืองราชคฤห์ ในประเทศอินเดีย จึงอธิษฐานขอให้พระพุทธเจ้าเสด็จมาโปรด พระพุทธองค์ทรงทราบด้วยพระญาณแล้วจึงเสด็จมาสู่เมืองอังครัฏฐะ ทรงแสดงธรรมและทรงพยากรณ์ ไว้ว่า“เมื่อเราตถาคตนิพพานแล้วธาตุพระเศียรเบื้องขวาของเราจักมาประดิษฐานอยู่ ณ ดอยจอมทอง แห่งนี้” แล้วเสด็จกลับส่วนพระยาอังครัฏฐะทรงสดับพระดำรัสที่ตรัสพยากรณ์นั้นแล้ว ได้ทรงรับสั่งให้สร้างสถูปไว้บนยอดดอยจอมทองด้วยหวังว่าจะให้เป็นที่ประดิษฐานพระบรมธาตุตามที่ทรงพยากรณ์ไว้ กาลล่วงมาถึงรัชสมัยแห่งพระเจ้าอโศกมหาราช กษัตริย์อินเดีย พระองค์ได้เสด็จสู่ดอยจอมทอง ได้ขุดคูหูเปิดอุโมงคใต้พื้นดอยจอมทองแล้วทรงรับสั่งให้สร้างพระสถูปไว้ภายในคหูนนี้ ทรงอัญเชิญพระบรมธาตุที่อยู่ในสถูปที่พระยาอังครัฏฐะรับสั่งให้สร้างไว้บนยอดดอยนั้น เข้าไปประดิษฐานในสถูปที่สร้างใหม่ในคูหาใต้พื้นดอยจอมทองแล้วรับสั่งให้เอาก้อนหินปิดปากถ้ำาคูหาไว้ ทรงอธิษฐานไว้ว่า “ต่อไปข้างหน้า ถ้าพระเจ้าแผ่นดินและศรัทธาประชาชน มีความเลื่อมใสในพระพุทธศาสนา ขอให้ พระบรมธาตุเจ้าเสด็จออกมาปรากฏแก่ฝูงชนให้ได้กราบไหว้สักการบูชา”

เจ้าอาวาส

พระพรหมมงคล  (ทอง สิริมงฺคโล) ตำแหน่ง ที่ปรึกษาเจ้าคณะภาค ๗

ผู้ช่วยเจ้าอาวาส (พระราชาคณะ)

พระสุวรรณเมธี (แสวง  ปญฺญาปโชโต ป.ธ.๗)  ตำแหน่ง รองเจ้าคณะอำเภอจอมทอง
พระอมรเวที (อ๊อด  ชยาภินนฺโท ป.ธ.๘)
พระศรีศิลปาจารย์ (ประมวล  ปญฺญาวโร)

ผู้ช่วยเจ้าอาวาส (พระครูสัญญาบัตร)

พระครูบรมธาตุนุกุล   (พิทักษ์  จกฺกธมฺโม ป.ธ.๓)  ผจล.ชพ.   ตำแหน่ง เจ้าคณะตำบลบ้านหลวง
พระครูสิทธิปริยัตยานุกูล (สุทธิพงษ์  ถิรเมธี ป.ธ.๔)  ผจล.ชพ.
พระครูอาทรสมาธิวัตร วิ.  (สันติ ถาวโร) ผจล.ชอ.วิ.
พระครูโสภณสุวรรณาทร  (เพชร วชิรญาโณ)  ผจล.ชอ.  ตำแหน่ง เจ้าคณะตำบลดอยแก้ว

ผู้ช่วยเจ้าอาวาส

พระสุชิน วิมโล
พระครูปลัดสุวัฒนมงคลสิทธิคุณ (ยุวรัตน์ ยสิสฺสโร ป.ธ.๗)

พระครูสัญญาบัตร

พระครูพุทธิธรรมวิเทศ วิ. (พรพิทักษ์ พุทธิญาโณ) ท.ผจล.ชอ.วิ (ต่างประเทศ)

พระเปรียญธรรม ๙ ประโยค

พระมหาวิฑูรย์ ภูริเมธี ที่ปรึกษาเจ้าสำนักศาสนศึกษาฯวัดพระธาตุศรีจอมทอง หัวอาจารย์ฝ่ายวิชาการ สำนักศาสนศึกษาฯ
พระมหาคัมภีร์ ภูริวฑฺฒโน อาจารย์ประโยคสูง สำนักศาสนศึกษาฯ วัดพระธาตุศรีจอมทอง
พระมหาธนวัฒน์ ธนวฑฺฒโน (นาคหลวง) อาจารย์ใหญ่สำนักศาสนศึกษาฯ วัดพระธาตุศรีจอมทอง

พระครูฐานานุกรม (ในพระพรหมมงคล)

พระครูวินัยธรสุขสันต์ สุจิตฺโต
พระครูพิจิตรสรการ (ประเสริฐ สิริปุญฺโญ ป.ธ.๔)
พระครูพิศาลสรคุณ (เจริญ สุภทฺโท)
พระครูสังฆภารพิชัย (อิศรา อภิวฑฺฒโน)

พระครูฐานานุกรม

พระครูปลัดมงคลสิทธิวัฒน์ (อลงกรณ์ อมรทตฺโต)  ประจำวัดพุทธวิปัสสนา สหพันธ์สาธารณรัฐเยอรมนี
พระครูสังฆรักษ์สมศักดิ์ ฐานวโร
พระครูสมุห์สุเมศ สุเมโธ
พระปลัดไพศาล หิตจิตฺโต ประจำวัดพุทธวิปัสสนา สหพันธ์สาธารณรัฐเยอรมนี
พระสมุห์วีระวุฒิ  จตฺตมโล

การประกาศขึ้นทะเบียนโบราณสถาน

วัดพระธาตุศรีจอมทองวรวิหาร ได้รับการประกาศเป็นโบราณสถานสำหรับชาติ ตามประกาศในราชกิจจานุเบกษา เล่ม 52 ตอนที่ 0ง วันที่ 8 มีนาคม 2478 พร้อมกับวัดอีกหลายแห่งในจังหวัดเชียงใหม่

สำนักวิปัสสนากรรมฐาน

สำนักวิปัสสนากรรมฐานวัดพระธาตุศรีจอมทองวรวิหาร เป็นสำนักปฏิบัติธรรมประจำจังหวัดเชียงใหม่แห่งที่ ๑ มีพระธรรมมังคลาจารย์ (ทอง สิริมงฺคโล) หัวน้าพระวิปัสสนาจารย์หนเหนือ กองการวิปัสสนาธุระ เป็นเจ้าสำนักวิปัสสนากรรมฐาน ให้การสอน การเจริญวิปัสสนากรรมฐาน สำหรับภิกษุ สามเณร อุบาสก อุบาสิกา ตลอดจนผู้ที่สนใจ ทั้งชาวไทย และชาวต่างประเทศ และมีการจัดให้สอบอารมณ์ ทุกวัน (ยกเว้นวันพระ)

การเดินทาง

การเดินทาง รถยนต์ส่วนตัว จากกรุงเทพฯ ใช้ทางหลวงแผ่นดินหมายเลข 32 ถึง จ.นครสวรรค์ เข้าทางหลวงแผ่นดินหมายเลข 1 ผ่าน จ.ตาก ถึง อ.เถิน จ.ลำปาง แยกเข้าทางหลวงแผ่นดินหมายเลข 106 ไปทาง จ.ลำพูน ก่อนถึง อ.บ้านโฮ่ง จะมีทางแยกซ้ายเข้าทางหลวงแผ่นดินหมายเลข 1010 ไป อ.จอมทอง จ.เชียงใหม่ ซึ่งจะไปบรรจบกับทางหลวงแผ่นดินหมายเลข 108 ให้เลี้ยวซ้ายตรงไปตามทาง วัดอยู่ฝั่งซ้าย สำหรับรถโดยสาร มีรถโดยสารเดินทางจากสถานีขนส่งผู้โดยสารกรุงเทพ (หมอชิต)-จอมทอง 
ในส่วนของการเดินทางโดยเครื่องบิน สายการบินไทย  สายการบินไทยสไมล์ สายการบินบางกอกแอร์เวย์ สายการบินนกแอร์ สายการบินไทยแอร์เอเชีย สายการบินไทยไลออนแอร์ มีเที่ยวบิน กรุงเทพฯ-เชียงใหม่ ออกทุกวัน